OpenLLM-France/wikimedia huggingface dataset:
# Gran Premi de Denain 2016

El Gran Premi de Denain 2016 va ser la 58a edició del Gran Premi de Denain. Es disputà el 14 d'abril de 2016 sobre un recorregut de 199,6 km amb sortida i arribada a Denain. La cursa formava part de l'UCI Europa Tour amb una categoria 1.HC. El vencedor final fou el britànic Daniel McLay (Fortuneo-Vital Concept), que s'imposà a l'esprint.

## Equips

L'organització convidà a 20 equips a prendre part en aquesta edició de la Fletxa Brabançona.
* equips World Tour: AG2R La Mondiale, FDJ
* equips continentals professionals: Bardiani CSF, CCC Sprandi Polkowice, Cofidis, Delko-Marseille, Direct Énergie, Fortuneo-Vital Concept, Gazprom-RusVelo, ONE Pro Cycling, Roompot Oranje Peloton, Southeast-Venezuela, Team Roth, Topsport Vlaanderen-Baloise, Verva ActiveJet, Wanty-Groupe Gobert
* equips continentals: Armée de Terre, HP BTP-Auber 93, Roubaix Métropole de Lille, Wallonie-Bruxelles

## Classificació final

| | Cilista | Equip | Temps |
| 1 | Daniel McLay (GBR) | Fortuneo-Vital Concept | 4h 29' 23" |
| 2 | Thomas Boudat (FRA) | Direct Énergie | m. t. |
| 3 | Kenny Dehaes (BEL) | Wanty-Groupe Gobert | m. t. |
| 4 | Baptiste Planckaert (BEL) | Wallonie-Bruxelles | m. t. |
| 5 | Lorrenzo Manzin (FRA) | FDJ | m. t. |
| 6 | Clément Venturini (FRA) | Cofidis | m. t. |
| 7 | Paweł Franczak (POL) | Verva ActiveJet | m. t. |
| 8 | Christopher Opie (GBR) | ONE Pro Cycling | m. t. |
| 9 | Bryan Alaphilippe (FRA) | Armée de Terre | m. t. |
| 10 | Loïc Chetout (FRA) | Cofidis | m. t. |

## Referències

* ↑ «El británico McLay se lleva al esprínt el Gran Premio Denain». El Mundo Deportivo, 14-04-2016 [Consulta: 15 abril 2016].
* ↑ «Startlist 2016 » 57th GP de Denain - Porte du Hainaut / Valenciennes Métropole (1.HC)». [Consulta: 15 abril 2016].

## Enllaços externs

* Gran Premi de Denain 2016 - Lloc web oficial
# Abrics rupestres de Bhimbetka

Els abrics rupestres de Bhimbetka formen un jaciment arqueològic i són un dels llocs declarats com a Patrimoni de la Humanitat per la UNESCO. Estan situats a l'Estat de Madhya Pradesh (Índia). Abasten una àrea d'1.893 hectàrees i una zona de protecció de 10.280 ha.
Les pintures rupestres de Bhimbetka exhibeixen les restes més antigues de vida humana a l'Índia. Les pintures en la roca de l'Edat de Pedra tenen aproximadament 9.000 anys i són algunes de les més antigues del món. Segons el propi descobridor, el nom Bhimbetka (भीमबेटका) procediria de la frase dialectal bhīm bait ca (‘Bhimá que es va asseure en estes roques', un personatge de l'immens text èpic sánscrit Majábharata, dels últims segles abans de Crist).
Les coves es troben a 45 km al sud de Bhopal. Tota l'àrea està coberta per una vegetació espessa i boscos rics en fauna i flora. Tenen una significativa semblança amb altres pintures en roca en llocs com el Parc Nacional de Kakadu, a Austràlia, al desert del Kalahari i a les coves de Lascaux, a França.
El lloc va ser esmentat per primera vegada en 1888 com un lloc budista. Les pintures van ser descobertes en 1957 per l'arqueòleg indi Vishnu Shridhar Wakankar (1919-88). Els estudis arqueològics revelen una seqüència contínua de cultures de l'Edat de Pedra, des del període Acheulià fins al Mesolític. Els abrics presenten diverses pintures interessants que mostren la vida de les persones que vivien a les cavernes, incloent escenes de naixements, danses i begudes, ritus religiosos i enterraments. Les pintures mostren també animals com els bisons, els elefants, els galls dindis, els rinoceronts i els tigres.
Segons l'arqueòloga Yiotsna Kamat, la dieta principal d'estes tribus eren fruites, cebes, mel, carn d'eriçó, senglar, cérvol, peix, tortugues i aus (inclòs el paó). No hi ha signes de vi o licor.

## Notes

* ↑ Mathpal, Yashodhar. Prehistoric Painting Of Bhimbetka, 1984, p. 25.
* ↑ Sajnani, Manohar. Encyclopaedia of Tourism Resources in India, 2001, p. 195.
* ↑ Kamat, Jyotsna. «Wakankar and his Vindhyan Discovery» (en anglés). kamat.com. [Consulta: 17 novembre 2016].
# United Soccer League I

* No s'ha de confondre amb United Soccer League II.
La United Soccer League (USL) fou una competició futbolística professional disputada per clubs dels Estats Units que estigué activa entre 1984 i 1985.
Fou creada després de la desaparició de l'American Soccer League el 1983, amb cinc equips d'aquesta lliga.

## Historial

Fonts:
| Temporada | Campió | Segon |
| 1984 | Fort Lauderdale Sun | Houston Dynamos |
| 1985 | South Florida Sun | Dallas Americans |

## Equips participants

* Buffalo Storm (1984)
* Charlotte Gold (1984)
* Dallas Americans (1984–85)
* El Paso/Juarez Gamecocks (1985)
* Fort Lauderdale Sun (1984) → South Florida Sun (1985)
* Houston Dynamos (1984)
* Jacksonville Tea Men (1984)
* New York Nationals (1984)
* Oklahoma City Stampede (1984)
* Rochester Flash (1984)
* Tulsa Tornados (1985)

## Referències

* ↑ "Fun While It Lasted: United Soccer League"
* ↑ «USA - List of League Champions (leaguewise)». RSSSF. [Consulta: 9 febrer 2019].
# Harold Cagle

Harold Cagle (Oklahoma, 3 d'agost de 1913 - Califòrnia, 28 de novembre de 1977) fou un atleta estatunidenc, especialista en els 400 metres, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on guanyà la medalla de plata en la cursa dels 4x400 metres relleus del programa d'atletisme. Formà equip amb Robert Young, Edward O’Brien i Alfred Fitch.
El millor resultat als Campionats nacionals fou la quarta posició aconseguida el 1936.

## Millors marques

* 200 metres. 21.5" (1937)
* 400 metres. 46.5" (1935)

## Referències

* ↑ «Olympedia – Harold Cagle». [Consulta: 21 setembre 2022].
* ↑ «History of US Nationals Results: 400 Meters - Men» (en anglès americà). [Consulta: 21 setembre 2022].
* ↑ «Track and Field Statistics». [Consulta: 21 setembre 2022].
# Serrat del Molí Vell

El Serrat del Molí Vell és un serrat del terme municipal de Castellcir, a la comarca del Moianès.
Està situat en el sector de ponent del terme municipal de Castellcir. Està emmarcat al nord pel Sot d'Esplugues, pel sud pel Sot del Cinto i a ponent per la vall de la Riera de Fontscalents. A ponent d'aquest serrat, a l'altre costat de la riera esmentada, hi ha el Molí Vell i la Font del Molí Vell. A l'extrem oriental, enllaça amb el Serrat de la Vall, del qual és un contrafort occidental.

## Etimologia

Aquest serrat pren el nom del Molí Vell, que es troba al peu del seu extrem occidental.
# Smyrna (Carolina del Sud)

Smyrna és una població dels Estats Units a l'estat de Carolina del Sud. Segons el cens del 2000 tenia 59 habitants.

## Demografia

Segons el cens del 2000, Smyrna tenia 59 habitants, 22 habitatges i 17 famílies. La densitat de població era de 32,1 habitants/km².
Dels 22 habitatges en un 40,9% hi vivien nens de menys de 18 anys, en un 72,7% hi vivien parelles casades, en un 4,5% dones solteres, i en un 22,7% no eren unitats familiars. En el 18,2% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,8% tenia menys de 18 anys, un 6,8% entre 18 i 24, un 28,8% entre 25 i 44, un 18,6% de 45 a 60 i un 16,9% 65 anys o més.
L'edat mediana era de 35 anys. Per cada 100 dones de 18 o més anys hi havia 75 homes.
La renda mediana per habitatge era de 32.500 $ i la renda mediana per família de 36.667 $. Els homes tenien una renda mediana de 35.000 $ mentre que les dones 46.250 $. La renda per capita de la població era de 20.575 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Smyrna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
* ↑ «Geographic Comparison Table- Smyrna». American Fact Finder. Oficina del Cens dels Estats Units, 12-01-2010.
# Slovenské Nové Mesto

Slovenské Nové Mesto és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1918.
# Sky Rojo

Sky Rojo és una sèrie de drama espanyola original de Netflix, estrenada el 19 de març de 2021. La sèrie narra la fugida de tres prostitutes del seu club, i a què s'han d'enfrontar. Actualment la sèrie ha estrenat dues temporades, la segona temporada va ser estrenada el 23 de juliol de 2021. El 12 d'agost del 2021 el creador de la sèrie va anunciar una tercera i última temporada.

## Trama

Aquesta sèrie explica la història de tres prostitutes, Coral, Gina i Wendy que es veuen obligades a fugir de ‘’Las Novias Club’’, després que una d'elles ferís de gravetat al seu proxeneta. Les tres dones fugen juntes sabent que les seves vides corren perill després dels seus actes. Moisès i Christian són dos germans sicaris de Romeo, el proxeneta i amo del club, que intenten atrapar les tres noies per tots els mitjans.

## Repartiment actors/actrius

Els protagonistes de la sèrie són, Veronica Sanchez, que interpreta a la Coral, una dona enganxada a les drogues amb un passat secret; Lali Esposito, una argentina que interpreta a la Wendy, que volia tenir una nova vida amb la seva novia; Yany Prado, una cubana que interpreta a la Gina, que va anar enganyada al club; Miguel Ángel Silvestre, que interpreta Moisés, la mà dreta de Romeo; Asier Etxeandia, que interpreta Romeo, el proxeneta cap de 6 clubs més i Enric Auquer, que interpreta Christian, el germà sicari de Moisés.

## Episodis

La sèrie es divideix en 2 temporades de moment, ja que en el 2022 trauran la 3a i última temporada. En total ara hi ha 16 capítols que es divideixen en 8 capítols per temporada d'uns 25 minuts cadascun. En el primer una d'elles fereix el seu proxeneta i a partir d'aquí és la persecució entre prostitutes i sicaris.

## Referències

* ↑ «Sky Rojo: Sinopsis, tráiler, reparto y crítica de la serie (Netflix)» (en espanyol de Mèxic), 20-03-2021. [Consulta: 26 novembre 2021].
* ↑ SensaCine. «Sky Rojo» (en castellà). [Consulta: 26 novembre 2021].
* ↑ «'Sky Rojo': Quiénes son los actores del reparto de la serie» (en castellà). [Consulta: 26 novembre 2021].
* ↑ «Sky Rojo» (en castellà). [Consulta: 26 novembre 2021].
# Sky Raiders (pel·lícula de 1931)

Sky Raiders és una pel·lícula estatunidenca de 1931 dirigida per Christy Cabanne i protagonitzada per Lloyd Hughes i Marceline Day. Produïda per Columbia Pictures, es va rodar al Grand Central Air Terminal, actualment Grand Central Airport, a Glendale, Califòrnia.

## Argument

En Bob, un temerari aviador, està enamorat de la Grace. El comportament imprudent d'en Bob i l'addicció a l'alcohol provoca la mort del germà de la Grace i, posteriorment, Bob perd la seva feina i l'amor de la noia. Posteriorment en Bob recupera la seva vida i atrapa una banda de segrestadors que robaven enviaments d'or dels vols.

## Referències

* ↑ «Fèmina. - "Piratas del aire", producció Colombia Pictures, distribuïda per Artistes Associats, i dirigida per Christie Cabanne». L'Opinió, 09-07-1932 [Consulta: 15 gener 2024].
* ↑ «Aerofiles». aerofiles.com. [Consulta: 22 agost 2017].
* ↑ «Sky Raiders Synopsis». allmovie.com. [Consulta: 22 agost 2017].
* ↑ «Description». movieposters.ha.com. [Consulta: 22 agost 2017].
# Sphyraena idiastes

Sphyraena idiastes és un peix teleosti de la família dels esfirènids i de l'ordre dels perciformes.

## Morfologia

Pot arribar als 91 cm de llargària total.

## Distribució geogràfica

Es troba a les costes del sud-est del Pacífic (Perú i les Illes Galápagos).

## Referències

* ↑ The Taxonomicon (anglès)
* 1 2 FishBase (anglès)
# Sphyraena lucasana

Sphyraena lucasana és un peix teleosti de la família dels esfirènids i de l'ordre dels perciformes. present a les costes del Golf de Califòrnia. Pot arribar als 70 cm de llargària total.

## Referències

* ↑ The Taxonomicon (anglès)
* 1 2 FishBase (anglès)
# Società Sportiva Fidelis Andria 1928

El Società Sportiva Fidelis Andria 1928 és un club de futbol italià de la ciutat d'Andria.
Evolució del nom:
* 1971: Associazione Sportiva Fidelis Andria
* 2005: Associazione Sportiva Andria BAT (Barletta-Andria-Trani)
* 2013: Società Sportiva Fidelis Andria 1928

## Futbolistes destacats

* Nicola Amoruso
* Marco Capparella
* Bernardo Corradi
* Cristiano Lupatelli
* Bruno Pesce
* Matjaž Florijančič

## Referències

* ↑ Perfil a soccerway
* ↑ «Perfil a weltfussballarchiv». Arxivat de l'original el 2018-04-23. [Consulta: 22 abril 2018].
* ↑ «Storia a fidelissimo.it». Arxivat de l'original el 2015-09-24. [Consulta: 22 abril 2018].

## Enllaços externs

* Official Webpage (italià)
# Strečno

Strečno és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1321.

## Viles agermanades

* Šenov, República Txeca
# Skol

Skol és una marca de cervesa propietat de l'empresa danesa Carlsberg, antigament comercialitzada a Galícia però que ara es comercialitza exclusivament en el mercat brasiler, on és el líder del seu sector.

## Història

La cervesa Skol Pilsen va ser presentada el 25 d'agost de 1964 a Europa. L'acord de fundació de la Skol International Limited es firmà a les Illes Bermudes. La Skol International Limited estava configurada en el seu origen per la companyia britànica Allied Breweries, la canadenca John Labatt Limited, la sueca Stockholm Breweries i la belga Unibra. La constitució d'aquesta aliança pretenia promoure la distribució i promoció a escala mundial d'un tipus de cervesa lager, de caràcter lleuger i sec. En un primer moment, la seva comercialització havia de portar-se a terme als següents països: Gran Bretanya, Canadà, Suècia, Estats Units, Espanya, Bèlgica i Irlanda a més de països de l'Àsia i l'Àfrica. A Catalunya, la fabricació d'aquesta cervesa quedà en mans de la fàbrica que Cervezas Cruz Blanca tenia a la localitat de Riells i Viabrea.
El nom es deu a la transcripció fònica de skål, paraula sueca que significa "a la teva salut" en el context dels brindis. La seva història va estar marcada pels avanços tècnics i de disseny: el 1971 es va llançar la primera llauna i el 1979 va ser la primera marca a fabricar les llaunes d'alumini. Va desaparèixer d'Europa entre els anys 80 i els 90. Tot i això, sota la denominació Skol International, l'empresa Damm segueix fabricant i distribuint la cervesa a Espanya Així mateix es pot trobar a diferents països de l'Àfrica (Angola, Burundi, República Democràtica del Congo, Guinea, Madagascar i Ruanda)
Va arribar al Brasil l'any 1967 i actualment és la cervesa més venuda del país. És un dels majors patrocinadors d'esdeveniments i manté en el mercat cerveses de tipus pilsen, canya i cervesa amb llimona, produïdes totes per la firma AmBev. Com a marca, Skol és la quarta més valuosa del Brasil.

## Referències

* ↑ «Carlsberg brings cheer with Skol beer - 9/22/04». Arxivat de l'original el 2010-12-30. [Consulta: 9 gener 2017].
* ↑ «Botellas serigrafiadas».
* ↑ «Imatge».
* ↑ «Damm.es». Arxivat de l'original el 29 de novembre 2014. [Consulta: 8 abril 2013].
* ↑ «Fitxa a Skolinternational». Arxivat de l'original el 7 de maig 2013. [Consulta: 8 abril 2013].

## Enllaços externs

* Web oficial de Skol - Brasil (portuguès)
* Skol en el catàleg de productes d'AmBev (portuguès)
# Skol Ober

Skol Ober és un curs de bretó per correspondència creat el 1932 a Douarnenez per Marc'harid Gourlaouen (1902-1987), qui la va dirigir durant més de 40 anys. A la seva mort en van prendre la direcció primer Vefa de Bellaing i després Riwanon Kervella. la seva finalitat és l'aprenentatge del bretó per als no bretonòfons i el seu perfeccionament als que ja el parlen. Els deures són corregits mitjançant voluntaris.
Des de 1958 forma part de l'associació Kuzul ar Brezhoneg, que aplega les principals associacions de promoció del bretó i fomenta l'ortografia del bretó coneguda com a peurunvan (unificada).

## Referències

* ↑ «Skol Ober | Kuzul ar Brezhoneg» (en francès). [Consulta: 30 setembre 2018].

## Enllaços externs

* web oficial
# Soledad

«Soledad» té aquests significats:
* Geografia:
** Soledad (Califòrnia), població dels Estats Units a l'estat de Califòrnia.
** Illa Soledad, illa de l'arxipèlag de les Malvines a l'Atlàntic sud.
* Biografies:
** Soledad, pseudònim d'Adela Zamudio.
** Prenom:
*** Soledad Alameda, periodista espanyola.
*** Soledad Becerril Bustamante (Madrid, 1944), política espanyola.
*** Soledad Giménez (París, 1963), cantant, compositora i intèrpret espanyola.
*** Maria Soledad Iparraguirre (Eskoriatza, 1961), activista política basca i militant d'ETA.
*** Soledad Gallego-Díaz (Madrid, 1951), periodista espanyola.
*** Soledad Gustavo (Cubelles, 1865 - Perpinyà, 1939) escriptora i periodista catalana.
*** Soledad Linares Rodríguez (San Martín de Valdeiglesias, Comunitat de Madrid, 1950), política valenciana d'origen madrileny.
*** Soledad Miranda (Sevilla, 1943 - Lisboa, 1970), actriu andalusa.
*** Soledad Sorribes Martínez (1956), política valenciana.
*** Soledad Torres Acosta (Madrid, 1826 - 1887), religiosa espanyola fundadora de la congregació de les Serventes de Maria Ministres dels Malalts.
** Cognom:
*** Miguel Ángel Martín Soledad (Palma, 1954), psiquiatre i polític mallorquí.
* Miscel·lània:
** La soledat, pel·lícula dirigida per Jaime Rosales estrenada el 2007.
** Soledad (òpera) (1952), òpera de Joan Manén
** Soledad (sèrie TV), (1980) telenovel·la mexicana.
# Squalidus argentatus

Squalidus argentatus és una espècie de peix cipriniforme de la família dels ciprínids.

## Morfologia

Els mascles poden assolir els 9,8 cm de longitud total.

## Distribució geogràfica

Es troba a la Xina.

## Referències

* ↑ Dybowski B. I. 1872. Zur Kenntniss der Fischfauna des Amurgebietes. Verh. K.-K. Zool.-Bot. Ges. Wien v. 22. 209-222.
* ↑ BioLib (anglès)
* 1 2 FishBase (anglès)
* ↑ Chen, I.-S. i Y.-C. Chang 2007 Taxonomic revision and mitochondrial sequence evolution of the cyprinid genus Squalidus (Teleostei: Cyprinidae) in Taiwan with description of a new species. Raffles Bull. Zool. Supplement 14:69-76.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Squalidus chankaensis

Squalidus chankaensis és una espècie de peix cipriniforme de la família dels ciprínids.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Snow Shoe

Snow Shoe és una població dels Estats Units a l'estat de Pennsilvània. Segons el cens del 2000 tenia 771 habitants.

## Demografia

Segons el cens del 2000, Snow Shoe tenia 771 habitants, 286 habitatges, i 217 famílies. La densitat de població era de 504,6 habitants/km².
Dels 286 habitatges en un 33,2% hi vivien nens de menys de 18 anys, en un 66,4% hi vivien parelles casades, en un 6,6% dones solteres, i en un 23,8% no eren unitats familiars. En el 21% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,13.
Per edats la població es repartia de la següent manera: un 24,9% tenia menys de 18 anys, un 6,4% entre 18 i 24, un 27,4% entre 25 i 44, un 27,6% de 45 a 60 i un 13,7% 65 anys o més.
L'edat mediana era de 38 anys. Per cada 100 dones de 18 o més anys hi havia 100,3 homes.
La renda mediana per habitatge era de 40.398$ i la renda mediana per família de 42.222$. Els homes tenien una renda mediana de 29.886$ mentre que les dones 21.979$. La renda per capita de la població era de 16.497$. Entorn del 3,5% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Snow Shoe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Snow Shoe». American Fact Finder. Oficina del Cens dels Estats Units, 12-01-2010.
# St. Thomas (Dakota del Nord)

St. Thomas és una població dels Estats Units a l'estat de Dakota del Nord. Segons el cens del 2000 tenia 447 habitants.

## Demografia

Segons el cens del 2000, St. Thomas tenia 447 habitants, 174 habitatges, i 123 famílies. La densitat de població era de 162,8 hab./km².
Dels 174 habitatges en un 32,2% hi vivien nens de menys de 18 anys, en un 56,3% hi vivien parelles casades, en un 8% dones solteres, i en un 29,3% no eren unitats familiars. En el 26,4% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,13.
Per edats la població es repartia de la següent manera: un 29,8% tenia menys de 18 anys, un 4% entre 18 i 24, un 26,8% entre 25 i 44, un 23,5% de 45 a 60 i un 15,9% 65 anys o més.
L'edat mediana era de 37 anys. Per cada 100 dones de 18 o més anys hi havia 100 homes.
La renda mediana per habitatge era de 31.094 $ i la renda mediana per família de 44.375 $. Els homes tenien una renda mediana de 26.023 $ mentre que les dones 22.083 $. La renda per capita de la població era de 18.222 $. Entorn del 14,3% de les famílies i el 17,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Thomas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- St. Thomas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].